เรื่องร้องเรียน (ความสะอาด,คลอง) วันที่ 2023-02-09 03:35:53 — แขวงบางบอนใต้ เขตบางบอน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005238

ขอให้แก้ไขปัญหาและตรวจสอบ กรณีได้รับความเดือดร้อนจากกลิ่นเหม็นรบกวนจากมูลสัตว์ บ้านภายในซอยกำนันแม้น 13 แยก 2 แขวงคลองบางพราน เขตบางบอน  กรุงเทพมหานคร จุดสังเกตเป็นตึกห้องแถวที่รกร้างจำนวน 2 ห้อง ซึ่งเป็นตึกแถวที่ไม่มีการทาสี ซึ่งมีคราบสีดำตามโครงสร้าง ทรุดโทรม ร้างมาระยะเวลาประมาณ 5- 6 ปีแล้ว เนื่องจากผู้ร้องแจ้งว่า บ้านดังกล่าวเป็นบ้านที่รอการขายหรือการเช่า แต่จะมีบุคคลเพศหญิงสูงวัย (ไม่ทราบชื่อ-นามสกุลและรูปพรรณสัณฐาน) ซึ่งเป็นบุคคลภายนอก ได้เข้ามาทำการให้อาหารสัตว์วันเว้นวันและวางอาหารไว้ในปริมาณที่มีจำนวนมากในบริเวณบ้านดังกล่าว ในช่วงเวลาประมาณ 08.00-11.00 น. ทำให้สัตว์ในพื้นที่และสัตว์ต่างถิ่นจากแหล่งอื่น มากินอาหารบริเวณดังกล่าวรวมถึงการถ่ายมูลหรือของเสียไว้ ซึ่งการกระทำดังกล่าวส่งผลกระทบต่อผู้ร้องและประชาชนในบริเวณพื้นที่ใกล้เคียงเกี่ยวกับปัญหาเรื่องของกลิ่นเหม็นจากมูลสัตว์ กองขยะและสิ่งสกปรกจำนวนมากบริเวณบ้านดังกล่าว เบื้องต้นได้มีการแจ้งเรื่องกับเจ้าหน้าที่ท้องถิ่นของกรุงเทพมหานคร โดยเจ้าหน้าที่แจ้งกับผู้ร้องว่า "ถ้าเป็นการกระทำของเจ้าของบ้านเลขที่ดังกล่าวสามารถไกล่เกลี่ยปัญหานี้ได้ แต่ในกรณีนี้เป็นบุคคลภายนอกที่เข้ามาใช้ประโยชน์บริเวณบ้านฯ จึงไม่สามารถเอาผิดบุคคลใดได้"  ผู้ร้องเกรงว่าจะเป็นปัญหาที่เรื้อรังที่ไม่มีเจ้าหน้าที่เข้ามาแก้ไข ประสบปัญหามาเป็นระยะเวลาประมาณ 3-4 ปี ประกอบกับผู้ร้องคาดว่า บุคคลเพศหญิงดังกล่าวน่าจะได้รับเงินช่วยเหลือสัตว์ มาจากเจ้าหน้าที่อาสาสมัครของมูลนิธิรักสัตว์ (ไม่ทราบรายละเอียด) และปัจจุบันวันที่ 8 กุมภาพันธ์ 2566 เวลาประมาณ 08.40 น. ผู้ร้องแจ้งว่า ยังไม่พบเห็นบุคคลเพศหญิงเข้ามาให้อาหารสัตว์ตั้งแต่เมื่อวานนี้ จึงประสงค์ให้หน่วยงานที่เกี่ยวข้องดำเนินการแก้ไขปัญหาและตรวจสอบ กรณีได้รับความเดือดร้อนกลิ่นเหม็นรบกวนจากมูลสัตว์ ให้กับผู้ร้องและประชาชนในพื้นที่ใกล้เคียง เพื่อบรรเทาความเดือดร้อน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata